Loomio
**Loomio** (*Луміа*) — гэта праграмнае забеспячэнне, якое дапамагае ў прыняцці рашэнняў групай. Луміа выкарыстоўвае жэсты рук  (англ.) (бел. якія былі папулярныя падчас руху Захапі Уол-стрыт, але дазваляе групе інтэрпрэтаваць іх як для яе зручней. Карыстальнікі Луміа ініцыююць дыскусіі і высоўваюць прапановы. Падчас дыскусій над прапановамі група атрымлівае адваротную сувязь, адлюстраваную на кругавой дыяграме.

У 2014 годзе дзякуючы краўдфандынгу для распрацоўкі Луміа 1.0 са стварэннем падтрымкі на мабільных тэлефонах і дадання іншых карысных функцый было сабрана 100 000 амерыканскіх долараў.

Сістэма пабудавана групай распрацоўшчыкаў, ядро якой знаходзяцца ў Уэлінгтане, Новая Зеландыя. Луміа пабудавана на прынцыпах свабоднага праграмнага забеспячэння. Распрацоўшчыкі гэтага праекту раскіданы па ўсяму свету.

Гісторыя
--------

Вытокі Луміа ляжаць у сусветным руху Акупай. Пасля гэта сістэма развілася ў праект сацыяльнага прадпрымальніцтва.

Прынцып працы
-------------

Луміа пабудавана на канцэпцыі групы. Групы — гэта самая высокаарганізаваная структура ў Луміа. Групы ствараюцца карыстальнікамі сістэмы, складаюцца з іншых карыстальнікаў, якія атрымалі дазвол на ўдзел у групе. Групы могуць быць прыватныя і публічныя. Дазваляецца наладжваць публічнасць і прыватнасць груп згодна патрэб карыстальнікаў.

Члены групы могуць ствараць дыскусіі для абмеркавання розных тэм. Падчас дыскусіі сябры групы могуць пакідаць каментары і ствараць прапановы.

Прапановы чакаюць адваротнай сувязі астатніх удзельнікаў групы. Кожны ўдзельнік можа падтрымаць, не падтрымаць, устрымацца або заблакаваць прапанову. Блакаванне прапановы — гэта найбольш моцная форма нязгоды.

Фінансаванне
------------

Луміа распрацоўваецца па мадэлі свабоднага праграмнага забеспячэння. Як вынік, Луміа фінансуецца праз дагаворы з урадам, бізнесам, таксама залежыць ад ахвяраванняў карыстальнікаў.

Выкарыстанне
------------

Луміа выкарыстоўваецца Уэлінгтанскім Гарадскім Саветам для грамадзянскіх слуханняў.

Пірацкая партыя Грэцыі выкарыстоўвае ў Луміа  461 групу, пакрывае 18 федэральных аддзелаў, 13 рэгіёнаў Грэцыі, 23 прэфектуры, сотні акругаў і муніцыпалітэтаў.

Луміа атрымала перамогу на MIX Prize Digital Freedom Challenge у красавіку 2014 года.

Глядзець таксама
----------------

* Праграмы для сумеснай працы
* Дарадчая дэмакратыя
* Электронная дэмакратыя
* Электронны ўдзел
* Сістэмы падтрымкі калектыўных рашэнняў
* Анлайн кансультацыі
* Анлайн абмеркаванні
* Публічная сфера

Зноскі
------

1. ↑  Group decision-making software ready to run. Tom Pullar-Strecker
2. 1 2  Can Social Software Change the World? Loomio Just Might Архівавана 26 сакавіка 2014.
3. ↑  «Occupy Democracy: Loomio attempts to re-invent group decision-making… as a co-op». Архівавана 2 лістапада 2013.
4. ↑  de Taar, Charlie. «InterTwinkles: Online Tools for Non-Hierarchical, Consensus-Oriented Decision Making». MIT.
5. ↑  «Out in the Open: Occupy Wall Street Reincarnated as Open Source Software». Wired.
6. ↑
7. ↑  «Loomio Launches Exciting Collaboration with Wellington City Council». blog.enspiral.com. Архівавана 6 лістапада 2013.
8. ↑  «Loomio used for large scale citizen democracy project in Greece». blog.loomio.org. 14 March 2014. Архівавана 7 красавіка 2014.
9. ↑  «The Largest Loomio Project Yet». techpresident.com. Архівавана 17 сакавіка 2015.
10. ↑  «Wellington Tech Startup Loomio Wins International Award». Scoop.co.nz.

Спасылкі
--------

* Афіцыйны сайт
* Гітхаб рэпазіторый